Diari Oficial de la Generalitat Valenciana


Sumari del DOGV 9961, del 21-10-2024 (2024/10347)

RESOLUCIÓ de 16 de octubre de 2024, de la Direcció General, per la qual s'eleva a definitiva la llista provisional de persones admeses i excloses en les proves selectives d'accés per a la provisió definitiva del lloc TE18, tècnic o tècnica en prevenció del blanqueig de capitals, per mitjà d'un procediment de cobertura externa mitjançant el sistema de concurs oposició.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/10192

CVE
:   MZPC-U-1054-61291

Data del document
:   16-10-2024

Organisme emissor
:   Institut Valencià de Finances

Tipus de document
:   Resolució

Anàlisi jurídica

Mitjançant la Resolució de data 14 de març de 2024, del director general de l´Institut Valencià de Finances (d'ara endavant, IVF) es va publicar en el *Diari Oficial de la Generalitat Valenciana*  número 9821, de 04.04.2024, la llista provisional de persones admeses i excloses per a les proves selectives d'accés al lloc TE18. D'acord amb el que s'establix en la base 5 de la convocatòria, i una vegada transcorregut el termini de reclamacions i esmenes i resoltes estes, en virtut de les competències atribuïdes a la Direcció General de l'IVF en l'article 6.3.i) del Reglament d'organització i funcionament de l'IVF, aprovat per Decret 118/2018, de 3 d'agost, del Consell, en l'execució dels processos selectius derivats de l'oferta d'ocupació pública,

RESOLC

*Primer*

Elevar a definitiva la llista provisional de persones admeses i excloses per a les proves selectives d'accés al lloc de tècnic/a en prevenció en blanqueig de capitals de l'IVF, TE18, una vegada resoltes les reclamacions i esmenats els defectes, que queden arreplegats en l'annex I.

*Segon*

Convocar les persones admeses que figuren en l'annex I a la realització del primer exercici, que tindrà lloc el pròxim dia 20 de novembre de 2024, a les 16.30 h, en la seu de l'Institut Valencià de Finances, situada al carrer dels Llibrers, número 2 i 4, 46751, de València.

L'orde de crida dels aspirants començarà amb la lletra «Y»*,*  conforme al resultat del sorteig celebrat el dia 2 de juny de 2023 (DOGV 9615, 12 de juny). Les persones admeses hauran d'acreditar la seua identitat mitjançant el DNI, NIE, passaport o permís de conduir emés a Espanya, sense que, a este efecte, s'admeten fotocòpies compulsades d'estos documents; així com, si és el cas, de l'exemplar per a la persona interessada, de la sol·licitud d'admissió a les proves. En relació amb la base 7 de la convocatòria, les persones convocades perdran el dret si es personen en el lloc de celebració de la prova quan ja s'hagen iniciat, o per la inassistència a estes, encara que es dega a causes justificades.

Amb l'antelació adequada es publicaran en el web de l'IVF, en l'apartat d'ocupació, la distribució d'aules i les instruccions pertinents per a la realització de la prova, que seran d'obligat coneixement i compliment.

*Tercer*

Publicar la present resolució en el *Diari Oficial de la Generalitat Valenciana*  i en la pàgina web de l'IVF (<http://www.ivf.gva.es>).

Contra la present resolució que posa fi a la via administrativa, l'interessat podrà interposar directament, en el termini de dos mesos, una demanda laboral davant el jutjat social de València, segons el que es disposa en l'article 69 de la Llei 36/2011, de 10 d'octubre, reguladora de la jurisdicció social, en la redacció donada per la disposició final tercera de la Llei 39/2015, d'1 d'octubre, del procediment administratiu comú de les administracions públiques.

Tot això sense perjuí que les persones interessades puguen fer ús, si és el cas, de qualsevol altre que estimen procedent.

  

València, 16 d'octubre de 2024

Enrique Montes Estellés

Director general de l'Institut Valencià de Finances

Esta disposició conté annexos. Consulteu-ne la versió en PDF.